ബിഗ് ബിയുടെ ബംഗ്ലാവുകള് ബാങ്കിന് വാടകയ്ക്ക് പ്രതിമാസം 19 ലക്ഷം രൂപ വാടക മുംബൈ: സൂപ്പര്താരം അമിതാഭ് ബച്ചന്്റെ പേരില് മുംബൈയില് നിരവധി ആഡംബര കെട്ടിടങ്ങളാണുള്ളത്. ഇപ്പോള് തന്റെ കെട്ടിടങ്ങളില് രണ്ടെണ്ണം ബാങ്കുകള്ക്ക് വാടകയ്ക്ക് നല്കിയിരിക്കുകയാണ് ബിഗ് ബി. ജുഹുവിലുള്ള വത്സ, അമ്മു എന്നീ ബംഗ്ലാവുകളുടെ ഏറ്റവും താഴത്തെ നിലകളാണ് ഒരു പ്രമുഖ ബാങ്കിന് വാടകയ്ക്ക് നല്കിയിരിക്കുന്നത്. 15 വര്ഷത്തേയ്ക്കാണ് വാടക കരാര്. രണ്ടു ബംഗ്ലാവുകളും ചേര്ത്ത് 3150 ചതുരശ്രയടി സ്ഥലമാണ് ബാങ്കിന് വിട്ടുനല്കിയിരിക്കുന്നത്. പ്രതിമാസം 18.9 ലക്ഷം രൂപ വാടകയായും നിശ്ചയിച്ചിട്ടുണ്ട്. ഓരോ അഞ്ചുവര്ഷം കൂടുമ്ബോഴും വാടകതുകയില് 25 വര്ധനവുണ്ടാകും. 10 വര്ഷം കഴിയുമ്ബോഴേക്കും 29 ലക്ഷം രൂപയായിരിക്കും പ്രതിമാസ വാടകയായി ബച്ചന് കുടുംബത്തിന് ലഭിക്കുക. 12 മാസക്കാലത്തെ വാടകയായ 2.26 കോടി രൂപ ബാങ്ക് ഡിപ്പോസിറ്റായി കൈമാറിയതായി രേഖകള് വ്യക്തമാക്കുന്നു. ജുഹുവിലുള്ള 120 കോടി വിലമതിപ്പുള്ള ജല്സ എന്ന ബംഗ്ലാവിലാണ് താരകുടുംബം താമസിക്കുന്നത്. ഇതിന് അടുത്തായാണ് വാടകയ്ക്ക് നല്കിയ രണ്ട് കെട്ടിടങ്ങളും. വത്സ എന്ന ബംഗ്ലാവ് മുന്പ് മറ്റൊരു ബാങ്കിന്്റെ ഓഫീസായി പ്രവര്ത്തിച്ചുവരികയായിരുന്നു.